La isule di
Jèrri / Jersey, logade intal canâl che al divît la Normandie de
Ingletiere, e je une dipendence direte de corone britaniche che no
fâs part dal Ream Unît e nancje de Union Europeane. Almancul fin al
sclop de seconde vuere mondiâl plui de metât de popolazion e jere
ancjemò in stât di doprâ il jèrriais, une varietât normande
carateristiche de isule, ma in dì di vuê dome il 3% dai isolans le
fevele ogni dì e il 15% al è in stât di capîle. Intes scuelis
chest lengaç al jere presint dome tant che materie facoltative, une
pussibilitât cjapade sù dome di un tierç dai students. Cun chest
an scolastic, invezit, il jèrriais al jentre tant che materie
curicolâr in dutis lis scuelis primariis de isule, ancje se par
pocjis oris. La gnove materie e permet ancje di dâ spazi a
aprofondiments su la storie, la culture e lis carateristichis
specifichis de isule.
Font:
BBC, 17/09/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans